**Будучыня дзіцяці – у нашых руках!**

Рэдка калі ў стужцы навін за дзень не знойдзеш трагічнага выпадку з удзелам дзяцей. У такіх навін заўсёды высокі рэйтынг і колькасць праглядаў зашкальвае. Бо жыццё і здароўе дзяцей не могуць не хваляваць. Мы чытаем пра гэтыя няшчасныя выпадкі, суперажываем, спачуваем, але не можам адвязацца ад думкі, што гэта - чужая гісторыя. Але, напэўна, трэба было б паглядзець на ўсё з іншага боку, спраецыраваць сітуацыю на сваё асяроддзе, пачуць папераджальны званочак і зрабіць крок насустрач бяспецы. У гэтым выпадку галоўную ролю павінна выконваць сям’я. Менавіта самыя блізкія людзі – бацькі – абавязаны навучыць дзіця жыць ў бяспецы і не рабіць неабдуманых учынкаў. Важна расказаць і растлумачыць малым, як небяспечна гуляць з агнём. Бацькі павінны знайсці час для правядзення з дзецьмі “хвілінак бяспекі” і ў гульнявой форме растлумачыць элементарныя правілы пажарнай бяспекі. А менавіта:

запалкі і запальнічкі прызначаны для гаспадарчых патрэб. Яны не могуць служыць прадметам для гульняў, і, без патрэбы, іх браць зусім не варта;

нават адна маленькая іскрынка можа стаць прычынай вялікага пажару. Таму не дапускайце ўзнікнення нават невялікага агню ў памяшканні;

калі ў кватэры пачаўся пажар, а дарослых няма, уцякай далей ад агню. Калі кватэра не зачынена не задумваючыся, выходзь з яе;

уцякаючы з палаючага пакоя, не забудзь зачыніць дзверы, каб агонь не распаўсюдзіўся па ўсёй кватэры;

калі дзверы дома зачынены і выйсці няма ніякай магчымасці, крычы ў акно, кліч на дапамогу;

нават калі вам вельмі страшна знаходзіцца ў падпаленай кватэры, не трэба хавацца пад ложак, у шафу ці іншыя таемныя месцы, бо пажарным будзе вельмі цяжка вас знайсці і выратаваць;

калі апяклі руку, пастаўце яе пад струмень халоднай вады і клічце дарослых на дапамогу;

калі загарэлася адзенне, падайце на зямлю або падлогу і катайцеся па ёй, пакуль агонь цалкам не патухне. Калі пажар у вашым пад’ездзе, не выходзьце з кватэры. Адчыніце балкон, акно ці хаця б фортку і клічце на дапамогу;

калі ў доме пажар, не карыстайцеся ліфтам. Ён можа спыніцца паміж паверхамі, а вы апыняцеся ў самай сапраўднай пастцы;

падвалы, адрыны і гарышчы – не лепшыя месцы для гульняў, а тым больш, калі гэтыя гульні з агнём;

электрапрыборы, уключаныя ў сетку, нельга пакідаць без нагляду, таму што яны часта становяцца прычынай пажару.

Неабходна тлумацыць дзецям, што гэтыя правілы ніколі нельга забываць, пра іх патрэбна расказаць сваім таварышам і патрабаваць, каб яны таксама іх выконвалі.

Паважаныя бацькі, бабулі і дзядулі! Ні ў якім разе не пакідайце дзяцей адных, а таксама не будзьце раўнадушнымі і абыякавымі да сем’яў нядбайных суседзяў, бо іх дзеткі ні ў чым не вінаватыя. Беражыце жыццё дзяцей!